BODOLAND रादाब: 10 मे : आसामनि गिबि मन्त्रि महरै गोदानै सायख’जानाय ड• हिमन्त बिस्व सर्मा आरो बिथांजों लोगोसे रायजोनि केबिनेट मन्थ्रि महरै सायख’जानाय बिथांमोनखौ मिरु बर’ थुनलाइ आफादनि आफादगिरि तरेन बर’ आरो गाहाय नेहाथारि प्रसान्त बर’ बिथांमोनहा गांसे प्रेस बिबुंसारनि गेजेरजों हामलायथि बावहरदों । लोगोसेनो बिथांमोनहा दाजाबदेरोदि ड• हिमन्त बिस्व सर्मा दैदेननाय बिजेपि, एजिपि आरो इउपिपिएल जथाइ सोरखारा गुबुन गुबुन हारि माहारिनि समानै जौगानाइखौ नोजोर होगोन । लोगोसेनो राव हारिमु जौगानाइनि थाखाय गोख्रों नोजोर लाखिगोन आरो गोजोन थासारि सोरजिगोन । लोगोसेनो ड• हिमन्त बिस्व सर्मा दैदेननाय सोरखारखौ गासै बिथिंआव मदद होबाय होनना प्रेस बिबुंसारनि गेजेरजों फोरमायथियो ।